《游太玄道院访尹鍊师琴所师辞以入室不及见》
元代·陈泰

塘蒲翳晨绿，径卉分春妍。入门见龛灯，白日如悟玄。

我从落喧嚣，净地长无缘。平时山中景，遇眼谁复怜。

道人闽令家，著论穷清坚。荆扉围松竹，三叩神凄然。

咫尺不吾论，况彼飞空仙。

作者简介：元长沙茶陵人，字志同，号所安。仁宗延祐初举于乡，以《天马赋》得荐，官龙泉主簿。生平以吟咏自怡，出语清婉有致。有《所安遗集》。